Document ID: /roh_data/filtered/fineweb-2-filterrobots_roh.jsonl.gz/1072

Novs maletgs per la baselgia claustrala
ord Gasetta Romontscha nr. 3 dils 24-7-1913
En la baselgia gronda claustra la ein dapi entgin temps ils frars Wolf da Lechthal, Tirol, occupai cun ina necessaria e beinreussida lavur. lls dus arviuls sur ils dus chors cun il schinumnau artg triumfal survegnan ina biala stucatura, la quala fuss gia en sesezza in ornament per la baselgia, ferton ch’ ella ha ina aunc pli nobla muntada e destinaziun sco ramas de maletgs. Il renomau pivtur Fritz Kunz, frar dil rev. con- ventual P. Leo, ha entschiet ad ornar igl arviul cun ils products meisterils de siu profund sentiment e ventireivel maun. Tgi che ha giu caschun d’ admirar sias ovras, p. ex. las scenas ord la veta de s. Francestg, sto selegrar, che in tal artist ornescha il pli grondius tempel en Surselva cun maletgs classics ord la familia benedictina ed el dequors dil temps lu ord la historia dil sanctuari sursilvan.